
A cest caiet 


uitat câțiva ani întrun sertar 
ti-l inchin tie 

Flora mea scumpa 

pentru toate corăbiile cu tufdnici 


din inimile noastre 

Comedie vegetala, 
jucata, toamna, intr’o gradina 

Sopteau gradinile, alene, 

cu Drumul-Robilor pe gene. 
Din ramuri, stele scuturate 
cădeau cum piersice brumate. 
Pe cer de ghiata luna clara 
plutea in sanie usoara. 

Fosnet trecea, aerian, 

spărgea lumini, bătea mărgean. 

Era şi-un cântăreţ aici, 
ramas uitat prin tufanici. 
De mult, in cantec leganase 
la piept garoafele sfioase 
si’nmormantase’n matraguna 
crinii bolnavi de-atata luna. 


Dar recea-i mana diafana 
era o mână de icoană, 

si stinsa ei aurărie 

nu mai cădea, acum, târzie, 
să pună lacrimi şi sărut 

pe tanga florilor de lut. 


El nu plângea. Si nu cânta. 
Grădina însă cuvânta. 

Prin desfrunziri târzii de tei 
suna o raza clopoței. 

Flori cu tristete pe obraz 
puneau, în iarbă, lămpi de gaz 
scriind, la para lămpilor, 
poeme pentru moartea lor... 
Vorbeau craitele de fir, 
zambea un ultim trandafir, 
treceau lacuste de safir. 

Si gandul frunzelor din drum 
suia in rugaciuni de fum. 


Sta cantaretul. Frunze mari 
mureau in ochii lui amari.. 

Murea, pe mâini, un sbor de tuci, 
— tâmplar albastru de năluci — 
Murea, pe tâmple, un arcus, 

— sărman dulgher de carabusi — 


Tacea. Dar pe tăcerea lui 
plângeau măceși, cădeau gutui. 
Picau luceferi din copaci, 
oftau craite si gândaci 

şi tremurau, cu fosnet rar, 

pe mâna lui de iconar 

şi peste fruntea lui căzută 

în palme reci de alăută, — 


de spartă'n două alăută. 

TUFANICA 
unui urmuz sărac şi sfătos 


Spunea, aseară, un bondar ursuz . 
că şi luceferii mor, toamna, Mos-Urmuz. 


O DALIE 
întrerupând 
Eu am văzut, odată, în grădină, 
murind luceafărul ca o albină. 


TUFĂNICA 


Si mai băsmeau craitele’n răzoare, 

sub candele târzii, la sezatoare, 

că stelele se rup din cer si pleacă 

în nopţi adânci şi reci de promoroacă. 


URMUZUL 
plantă gânditoare, din care n’a rămas decât legănarea 
unor frunze întunecate 
‘Se frânge-o stea şi palpae’n cădere 
ca un lăstun rănit, ca o părere. 
Mor stelele, ca frunzele amare... 
In orce nufăr, un luceafăr moare. 

UN TRIFOI 


din iarbă, tufănicii 


Stiam de multă vreme, surioară, 
că steaua e și ea o tămâioară 
sădită ’ntr’o sacsie de topaz, 

sus, la fereastra nopţii, pe pervaz... 


O CHIPAROASĂ 


Când, fâlfâind subtirea lui rugină, 
se rupe un luceatăr din tulpină, 

e semn că moartea vânătă se lasă 
pe tâmple argintii de chiparoasă. 


Cad, albe, stelele 
să moară florile: 
toate lalelele, 
toate cicorile. 


Când mor luminile 
sparte pe cer, 

se sting grădinile 
de juvaer. 


Pleacă zorelele 

în trist landou, 

si numai stelele 
răsar din nou, — 


că din morminte 
reci, de petale, 
nasc stele sfinte 
cu noui opale. 

Si din cenuse 
de flori brumate, 
cresc, jucause, 
lumini curate... 


Rad aurorile 

cand pier lalelele. 
Mor toate florile, 
sa creasca stelele. 


TUFANICA 


Floarea-si pune, seara, matasuri craesti. 
Licurici de sticla tremura’n calesti 

verzi, cu felinare, ca sa vaza drumul 

spre parfumul rozei ce-si inalta fumul. 
Greieru-si aduce scripca si arcusul 

si, căzând din lună, vine carabusul. 

Cand sosesc lăcuste — albastre in radvane, 
florile agaţă lămpi si lampioane. 

Leneş, în aroma nopţii clătinate, 
carabusu’n iarbă doarme, beat, pe spate... 
Ba văzui, odată, sub un lujer, cum 

vipera visează, beată de parfum. 


Cine — atunci scorneste moartea pentru flori ? 
naw: 
Daca esti frumoasa, pentru ce sa mori? 
DALIA 
Si dece minunea instelata’n tine 
şi-o uita cenușa lângă-un mărăcine 


care-a fost otravă leganata’n ţepi ? 
Viaţă, de dai moartea, pentru ce începi ? 

URMUZUL 
Hei, intelepciunea micei noastre vieti 
nu e pentru dalii si gândaci poeți! 
UN ULTIM TRANDAFIR 


Pentru ce-as mai spune, Doamne, pentru cine, 

cântecul de aur lăcrimat în mine, 

când se stinge'n moarte muzica aromii? 
Tăcere. Vânt. Lungă ’nfiorare. 


TUFANICA 

Oh, ce rece seara... Se’nfioara pomii 

si adie — un suflu straniu, de departe... 
URMUZUL 

Surioare triste, mirositi a moarte! 


TOATE FLORILE 
Mirosim a moarte! 


UN MACES 


„Şi a toamnă sură. 
Imi aduc aminte. Floarea de răsură 
când a fost să moară si să se’ncovoae, 
mirosea a ceară, a pământ și-a ploae. 


CHIPAROASA 


Floare oropsita, ce ursita duci, 

sa traesti in toamna si sa te usuci. 

in noroi si bruma, cu tulpina moarta, 

cand, mai fericite, flori cu alta soarta, 

— pana chiar si frunza neagră — a matragunii — 
mor in toiul verii, la vapaia lunii... 

TUFANICA 


Mi sa spus, odată, ca sunt flori pribege 
care-și iau, în toamnă, micile toiege 

de tulpini si’n spate co dăsagă mare 
plină cu mireasmă, pleacă ’ncet spre soare. 
işi fac noui bordee pe un tarm cu cer 

şi se’ntore în tara tocmai in Prier. 


CHIPAROASA _ 


De ce ma tine lujeru’n catuse, 
îngenunchiată'n toamna de cenuse ? 
De ce mă leaga’n lut si nu mă lasă 
să plec in lume ? 


TUFĂNICA 
cu mila 
Biată chiparoasă ! 
CHIPAROASA 
Ca o corabie aș falfai vintrele 
şi, plutitoare, — aș luneca spre stele... 


Deodată, abătută: 


Zadarnic am aprins parfum stingher 

si m'am făcut şi lacrimă si cer 

si-am fost lumină și surâs am fost... 

In stele n’o să-mi aflu adăpost. 

Mi-oi pierde urma, rece, ’ntre morminte... 


TRIFOIUL 


cu mic of tat: 


Cine să-şi aducă si de noi aminte ? 

MACESUL 


Poate ca povestea trupului de floare 

o s’o tina minte un crampei de soare, 
plansul clar de aur, picurat din stele, 
ragacea cu aripi trase la rindele 

si, mezin, bondarul cu trup de inel, 

leganat in scranciob alb de musetel. 

O s’o duca’n trestii vantul si pe ape, 

si, tarziu, cand umbre vor cadea pe pleoape, 
mâinile sfioase, albe, de „fecioare, 

'şi-or aduce — aminte ca au rupt o floare. 


DALIA 


Amintirea vieţii peste moarte trece. 
Moare carabusul într'o toamnă rece, 
dar întârziată , singura’n razoare, 

o tulpina-si culca ultima ei floare 

Şi, Ca so adoarma, canta, catinel, 

un basm mic si simplu cu un gandacel. 


O aripă de tăcere. Apoi, din nou: 
MACESUL 


Oare stiti ciudata mea istorioara 
cu paingul care n’a putut sa moara ? 


TRANDAFIRUL 
N’o cunoastem... 
DALIA 
Spune-o ! 
TUFANICA 


Iar începi ca ieri? 
Tot povești cu moarte spui de-atâtea seri. 

-MACESUL 


după o clipă de tăcere: 


A venit c'o traistă'n spinare, 
cine știe de prin ce grădină. 

A venit să coase cu lumină 

și cu viata lui de meşter mare. 


Si-a’nceput să pună sfori şi funii 
de clestar, să toarcă si sa’ntinda, — 
parcă'n plase-ar fi voit să prindă 
toate libelulele de-oglinda 

de pe eleșteul trist al lunii. 


Și, din seară până'n dimineață, 
sta păingul, gârbov sub cocoașă, 
şi zidea pe schela lui gingasa 

cu argint topit, azur și viaţă. 


Raze lungi, trandafirii, de miere, 
se’mpleteau cu lacrimi si cu strune. 
Asteptam o seară cu tăcere 

ca să cânte pânza si să sune... 

Ca o hartă verde sa rasune... 


Dar ce ploae ne’ntelegatoare, 

(sau ce vânt viclean, nu pot să ştiu) 
rupse’n sdrente harfele de soare, 
sângerându-l pe giuvaergiu ? 


Flori plângeau in umeda grădină, 
si gângania, rănită si greoae, 
ostenia să-şi carpoceasca’n ploae 
horbotele rupte de lumina. 

Si, ţesând e umbră de beteală, 

tot mai slab păingul isi tesea 

— supt de moarte si de istoveală — 
şi un strop de sânge, lângă ea... 


Ci minunea ’ntarzia a doua oară. 
Si cum truda lui tot mai înceată 
sângera pe scheia fărâmată, 

ca o rană neagră si amară, — 
nici păingul nu putea să moară. 


Mută-l sgribulise suferinţa, 
închircind picioarele oloage. 
Cărei stele albe să se roage 
să-i sporească, nouă, iscusinta ? 


Si luceafărul de seară şi-l alese 
şi-i cerşi din ochii de taciune: 
„9, luceafăr, taina mea apune, 
vechiul meşter nu mai poate ţese. 


„Imprumută-i, galbenă comoară, 
toţi gandacii de matase-ai tăi 
să-i urzească pânza cu vapai, 
ca să poată meșterul să moară“. 


Si cu ruga lui si-amestecara 
micile lor imnuri de parfumuri 
crinii albi intarziati pe drumuri 
lângă fluturii de seară si de ceară. 


Steaua plânse umbre de safire 
mangaind gângania bolnavă, 
şi i-a dat mătasea ei suava 

ca să-şi ţese curcubeu subţire, 

prins c’un capat de-un luceafar mic 
si cu celălalt de-un mărăcine, 

o reţea acriana de rubine 

falfaind pe scări ce borangic... 


Şi când puse cel din urmă nod 
între stea si spinul pământean, — 
lângă-un fir cu totul de mărgean, 
liniștit, paingul meu schiled 


ca un strop de lacrima s’a strans, 
luminat, cu mila, de o raza... 


Ce gândaci vecini n’au fost să-l vază, 
care crini si rosmarini n’au plâns ? 


Dar povestea mea sfarsita nu e, 
că pe scara diritre cer si lut 
nopți de-a rândul florile-au crezut 
că zăresc păingul cum se sue. 


Tăcere. 
Cum, plângi tufănico ? 
TUFĂNICA 


Cum să nu te doară 
basmul cu păingul ? 


UN MUSETEL 


uitat in iarbă 


Na putut să moară 
până n'a fost gata strania-i reţea, 
trista lui naluca să şi-o urce’n ea... 

DALIA 
“mirată: 
. Are tale povestea ? 
TRANDAFIRUL 


E-adevar, sau...? 
URMUZUL 
As! 
Basme pentru vâsla somnului-luntras... 
DALIA 
„Numai basme triste spuneţi în grădină. 
urmuzului: 
Mos-Urmuz, ia zi un cântec cu lumină! 
UN GREIER 
sărind din iarbă: 
Să vă cânt eu unul pe lăuta mea. 
îşi drege glasul: 
Cântec mic cu floare, funigel și stea. 


TOATE FLORILE 


mirate : 


Cântec mic cu floare, funigel şi stea! 


GREIERUL 


Era, candva, un crin si’n el 
— corola mea, petala mea — 
dormea, bolnav, un funigel, 
— petala mea, corola mea — 


- 

Floarea plângea ca o margea 
şi legăna pe funigel 

și el dormea, visa, tânjea, 
dorea o stea ca un cercel. 


Şi-a fost o za de brumă grea 
şi-un cântec rece de oţel 
şi moartea mea, petala mea, 


acoperea in brumarel 
un vis cu crin, cu funigel 
$i cu cercel mirat de stea... 


Trece vant. 
DALIA 
Oh, ce noapte rece! 
MACESUL 


Nu mai este mult 
şi-o sa ’nghete viata... 


TRANDAFIRUL 


Si o sa-mi ascult 
degerand parfumul... 


TUFANICA 
Visul... 
MACESUL 
Gândul, poate... 
TUFANICA 


Suntem desbracate si ni-i frig la toate. 
N’avem strae pentru zile friguroase, 

nu putem sa cerem adapost prin case, 

nu putem să mergem să. bătem la usi, 

nu ne gazdueste ca pe cărăbuşi... 

Un gândac ușarnic daca înserat 

vede la o fioare geamul luminat, 

e primit în cupă, pe-o stamina ’ngusta, 

și culcat în leagăn lângă o lăcustă... 

Insă ce colibă, cu fereastra mică, 

îşi deschide usa pentru-o tufanica ? 

Ce bordei de ţară a văzut vre-odată 

că pe prag îi plânge-o floare degerata : 

„Sunt un singuratec trandafir drumet, 

lasă-mă in casă, ca să nu îngheţ...“ 

Pauză . 

Prinse'n lutul negru, degeram în zori. 
cu un suspin : 

Nu se ştiu pe lume hanuri pentru flori. 


MACESUL 
Sst! Tacere! 
TUFANICA 
Ce e? 
MĂCEȘUL 


N’auziti cum sună ? 
Sună clopoteii razelor de Lună. 
Vezi-le: trei raze vin pe verzi patine 
să danseze ’n iarbă... 


DALIA 
surprinsă : 


Sa danseze? Cine? 

MACESUL 


Razele.... Au, toate, glesna poleita 
si conduri de aur si de stalactita. 


TUFANICA 
Oh, sunt ciufulita !... 


TRANDAFIRUL 


N'ai, cumva, de fel, 
un geam mic de rouă, să mă uit în el? 


DALIA 


A trecut un flutur şi vindea mărgele, 
şi-am uitat să-mi cumpăr un colan de stele 
să mi-l leg, în cinstea razelor, la gât... 


CHIPAROASA 
Linişte acuma că sau pogorât! 
TRANDAFIRUL 


Dă-mi, cișmea, oglinda apei muzicale, 
să-mi văd chipu’n clarul melodiei tale. 


MACESUL 
N’ai sa taci odata ? 
TUFANICA 
Line, se preling 


cristaline raze; se aprind, se sting, 
lin ating pământul, sună plin.... 

RAZELE DE LUNA 
pogorând, aproape : 
Cling-cling. 


Trei raze lunare, cu piciorușe albastre, îşi sună 
trupul subțire de clestar si dănțuesc în 
- mijlocul florilor 


INTAIA RAZĂ 


Sună Luna clopoței 

peste ’ntinderile ei. 

Si cum fulgue si suna 
hora razelor de Lună, 
umbre albe de zapada 

se desfac si prind sa cada 
peste fiece livada. 


Vino, sora, sa-ti arat: 

daliile sunt omat. 

Tufanelele din fata 

parca-s inimi mari de ghiata. 
Trandafirul îşi desghioacă 

scoica lui de promoroacă. 
Chiparoasele, grămadă, 

par corăbii de zăpadă, 

iar macesul — ce să-ţi spun? — 
parcă este moş-Crăciun... 


TUFANICA 
Cum? A nins de-acuma ? Vom muri? 


DALIA 
Nameti ? 

URMUZUL 


Proastelor ! Acestea-s vorbe de poeţi... 
Nu-i zăpada iernii degerând petunii, 
ci luceste neaua crivatului Lunii. 
Luna viscoleste fara vant si ceata, 
iar omatul Lunii, care nu inghiata, 
cu naluci de vise portelan intina, 
florile sa-si creada boiul de lumina. 
Si, ciudat ! Nametii Lunii de pe flori 
nu sunt albi ca Luna, ci sunt uneori 
cum e chilimbarul diminetii sfinte, 
viorii ca seara cand ti-aduci aminte. 


A DOUA RAZĂ DE LUNĂ 


Flori cu soarele deschis, 
flori de cântec și de vis, 
trandafir si tufanica, 

nu va scuturati de frică, 
nici tu, dalie, nu-ti strange 
genele si nu mai plange. 


Neaua razelor din ceruri 
va preschimba ’n juvaeruri, 
ca de fiece tulpina 

leaga-o stea cu radacina. 
Jucarii de cer va face, 

ca să vină să se joace 

în grădina albă-a voastră, 
îngeri mici de bruma-albastra. 
Si, în mâini de înger bune, 
toate florile-au să sune, 

că se schimba’n ciopoţei 
floarea cu corola ei. 

TUFANICA 


Cum? Se schimbă'n clopot florile si sună? 
Spune-mi adevărul, raza mea de Lună !... 


A A DOUA RAZA 
O, dar tu nu ştii nimica ! 
RAZELE 
Vai, ce proasta-i tufanica !... 
A TREIA RAZA 


N'ai aflat si tu — se poate ? — 
ca, in iarna cu agate, 

cand se’ntuneca alene 

Si pe gene 

de troene 

somnul falfae domol, 

ingerii se strang in stol 

şi pornesc in ceată lina 

la colibe cu lumină. 


Si, cu limpede colindă, 
heruvimii se perindă 

și la fiece bordei 

vin, la geam, cu clopoței 

si le sună-argintwn seară, 
povestind că sunt afară 
zurgălăi ce-i adunară 
astă-vară 

şi-i păstrară 

cu temei si grije rară, 

că-s făcuţi din flori măiastre 
peste care Luna-a plâns 

şi pe care — apoi le-au strâns 
heruvimi cu mâini albastre... 

CHIPAROASA 
| ca vrăjită : 
O, aud cum ninge muzica străină !... 


TUFANICA 
naiv : 
Face-m’as, atuncea, clopot de lumina, 
si coboara, inger bun, sa ma ridici, 
sa ma suni, la iarna, sub ferestre mici! 


DALIA 


Face-ne-am, cu toate, zurgalai de vise, 
zornaind la sanii ingeresti, in joaca. 
Vântui, cu toţi roibii lui de promoroaca, 
să ne ducă ’n clinchet sub ferestre ’nchise. 


TOATE FLORILE 
Vrem să ne vrăjezscă Luna’n zurgalai! 
TRANDAFIRUL 
către o rază de lună: 


Parcă simt aproape heruvimii tăi 
cum pogoara’n taină... Haide, Luna, vino!... 


TUFANICA 
razei de luna: 


Minunate lucruri stii sa spui, lumino... 
Jucării... si raze... clopoței cu glas... 


INTAIA RAZA 
sglobie-: 
„Şi copii ce-asteapta dupa storul tras... 

A DOUA RAZA 
in şoaptă de aur către celelalte două : 


Trandafirii se încântă 

si craitele se mint 

cu povesti cu flori de-argint 

si corole care canta. 
INTAIA RAZA 


Dorm colibele ’n Gerar, 
dar la geamuri somnoroase 
copilasii de matase 

cheama ingeri de clestar. 


TUFANICA 


Raza mica, tremurata, 
ce povesti mai stie Luna ? 


INTAIA RAZA 


Va voi spune inca una: 
o poveste — adevărată... 


TUFANICA 
Tot cu Luna ? 
INTAIA RAZA 
Se ’ntelege! 
“Dar e-o taină argintata : 
tufanica niciodata 
n’o sa poata s’o deslege... 

o clipa de linişte, apoi: 
Spre amurg de vară, Luna 
pe tus-trele ne-a trimis 
să urzim argint şi vis 
peste-o noapte tămâiată 
din cadelniti de narcis. 
Ceru ’ntreg era deschis, 
iară noaptea parfumata, 
luminată, legănată, 
ca o creangă de cais. 
Albă, cum e o livadă, 
când din pruni si meri domnești 
au prins florile să cadă... 


In calească, la feresti, 

venia Luna de zăpadă 

şi privia cum, de mătase, 
dorm tăcerile prin case. 

Eu sburdam fără de preget, 
ciocăneam, în geam, cun deget, 
ca să intre în odae 

ale Lunii reci pârae 
Jenevoase, de văpae... 

Dar sburând sub stele ’nalte 
ma pierdui de celelalie 

$i, asa, sub stele 'nvoalte, 
rataceam, molateca, 
resfirandu-mi mai departe 
peste viata, peste moarte, 
joaca mea lunateca. 


Sub cutremur de frunzis 
uite-o casa tupilata 

sa viseze ’n luminis 

cu fereastra argintată, 

emer ap RE Ca a A A gE cy RE EE Ra A a SY EE SSID 


Si m'apropiai furis... 

Si pe geamul din gradina 
am văzut cum surâdea, 
în pătucu-i de odină, 

un copil care dormea :: 
numai Zâmbet şi lumină, 
numai cântece de stea. 


Stam, vrăjită, lângă geam, 
îl priveam şi nu ’ndrasneam 
nici din zâmbet să mi-l scol, 
nici din visul lui domol. 

Ci micuțul — pasa-mi-te — 
a simţit că stau de pază 
şi-a întins spre mica rază 
două braţe fericite 

să cuprindă, poleite, 

raza care mi-l veghează.... 
Si l-am sărutat, nebună, 

şi pe braţele deschise 

și pe zâmbet şi pe vise 

şi pe somnul lui cu Lună 

şi pe genele-i închise... 


Si-am plecat, molateca, 
ratacindu-mi mai departe 
peste viata, peste moarte, 
joaca mea lunateca. 


Şi, deodată, alta casă, 
lang’un drum posomorât... 
Si-avea streasina ei trasa 
peste geamul mohorat 

cu perdeaua ’ntunecoasa. 
O, ce viaţă oropsită 

e ursita să viseze 

în odaia adumbrita 

unde Luna nu-i primită 
peste vis să lumineze ? 
Ce copil n’are noroc 

nici măcar de raza stelei ?... 
Căutai, atunci, un loc 
prin funinginea perdelei, 
si mă strecurai, tiptil, 
visul Lunii să-l desferic. 
Dar în pat, nici un copil, 
ci un om, în întuneric, 
fruntea grea isi adormise 
fara zambet, fara: vise... 


Cum de-a fost sa stau la geam 
si să mangai cu margean, 

sa desmierd si sa sarut 
fruntea vanata de lut? 


Cand argint am tremurat, 
omul a sărit din pat 

şin blestem de ciuda-amara 
pumnii lui se inclestara. 
Trista, lunecand afara, 

am vazut cum omul vine 

la fereastra, dupa mine, 

şi cum lasă, cu tot zorul, 
între el si Luna, storul... 


Si mi-am luat de-acolo sborul 
razei singuratece, 

mai departe, mai departe, 
peste viata, peste moarte, 

cu tristeti lunatece. 


Fulguind in alta parte 

— ca să-l uit pe om — doream 
alt copil, să-i râd pe geam. 


Fermecată, 

ca’ntr’o carte, 

iată-o casa ’ngandurata 
şi-o fereastră cu muscata 
si glicina leganata. 


Lunecai, clestar, aproape: 
. banuiam ca’n pat dormea 
un copil de catifea 

cu luceferii pe pleoape. 

Ci, in albul asternut, 

un batran veghia, tacut, 
alb, in alba lui odae 

unde Luna se desfoae, 
aurind pe-o policioara 
mere galbene de vara... 

Si cum lângă geam, afară, 
Luna infloria petunii, 

la florarul alb al Lunii 
tresari batranul bland, 

ca o seara, ca un gand. 
Apoi fruntea lui batrana, 
tremurand, cazu pe-o mana. 
Si cum Luna’n ferastrue 
nuferi imbulzia acum, 
mi-am vazut batranul cum 
s'a urnit ca să-şi descue 
un sertar de vreme ros, 
cum din taina lui a scos 
şi-a adus, la geam, un vraf 
de scrisori batute’n praf. 
Si le puse pe pervaz, 

pe pervazul de moloz, 

si cu lacrimi pe obraz 
rupse panglicile roz.... 
(Iară lacrimile ’n picuri 
luminară, lin, pe plicuri). 


Lua ’n mâini tremuratoare, 
veche, fiece scrisoare, 

o citea, o recitea, 

şi în plic, cu grije mare, 
sovaind, o închidea, 

lang’o lacrimă şi-o stea. 


Si, pe cand le’mpaturea 
sa le-adoarma impreuna, 
ingana in soapta buna: 
„Ca si-atunci, aceiași Lună!...“ 


Nedumerire între flori, care se privesc. 
îmtrebătoare. 


L-am văzut, apoi, că strânge 
vrafu'n braţe şi că plânge. 

Si cu paşi mărunți s'a dus 
sin sertar, din nou, l-a pus 

şi l-a'nchis, în praf, cu cheia... 


Am fost tristă dupe-aceia, 
si-am plecat să-mi port departe 
peste viaţă, peste moarte, 
veşnic gânduratecă, 

taina mea lunatecă. 


Tăcere. 


TUFANICA 


Ai tacut, lumino ? 

TRANDAFIRUL 
Cum, numai atât ? 
DALIA 
De ce-a plans batranul ? 
CHIPAROASA 


Omul mohorit 
pentru ce-a tras storul ? 


URMUZUL 
Ce-au fost toate-acestea ? 
TOATE FLORILE | 
S'a sfârșit ? 
INTAIA RAZA 
Ciudata, poate, e povestea. 


Ci de-atuncea taina ei nepriceputa 
merge dupa mine ca o stea duruta. 


TUFANICA 


Stiu, surâd copiii pentruca-i rasfata 
Luna si pe gene fluturi moi le-agata, 
dar nu pot pricepe cum blesteama unii 
linistea de ceara si argint a Lunii. 


TRANDAFIRUL 
Şi dece bătrânul planse fara rost ? 

MACESUL 


Poate ca tot vraja Lunii va fi fost., 


A DOUA RAZA 


Luna isi desira magicul ei ghem, 

face vis din taina, zambet din blestem, 
si, trecandu-si mâna ei aeriană, 
mângâe lumina lacrimii din geană. 


A TREIA RAZA 


Presarate ’n noapte plang colibe clare. 
Fiecare-i alta si, in fiecare, 

alta este umbra visului visat, 

după cum e altul gândul instelat 

de aroma nopţii tămâiate ’n el... 
Peste toate, însă, Luna e la fel. 


URMUZUL 
plictisit : 


Eh, povestea-i veche, ieftină, mieroasă... 
Parcă e mireasma — aceia somnoroasă 
ce’ngamfati o toarnă crinii în grădină. 
Jucării cu Lună, fie ea chiar plină, 
astăzi, vezi, sunt goale de-or'ce înțelegeri, 
mai ales în toamnă când începi să degeri, 
că de te’ncovoae burnite și geruri 

în zadar mai bate Luna juvaeruri ! 


TRANDAFIRUL 
Chiar dacă urmuzul își va bate joc, 


eu îmi plâng tulpina fără de noroc: 
cu o rază verde pare că sengână, 

dar mocneste ’n temniti negre de tarana 
si nu-i dat sa intre, noaptea, in bordei, 
sa sarute-o frunte, cu corola ei. 


URMUZUL 


Viti, pe semne, ghimpii veninosi? Pricepe, 
raza ce sărută mare spini sa’ntepe ! 


TRANDAFIRUL 


Dar nici raza n’are miere, sa aline... 
Florile, pe umar, duc cofite pline 

cu parfum, din care poate bea oricine. 
Că nu-i floare’n lume să nu-ţi dea sa bei 
din urcior sau cofa, la troita ei. 

Trece licuriciul, seara, pe la poarta, 
floarea ii intinde donita de toarta. 
Lujerul se’ndoae — cumpana de seara — 
si fantana mica, ciutura de tara, 
totdeauna-i plina cu un strop de stea, 
sau cun bob de soare legănat in ea... 


patimas : 
Raza, niciodată, n’a’mpartit parfum ! 
Vreau si eu să mângâi un copil. De-acum 
vreau să plec în lume ! 


TUFĂNICA 


Frate, ai răbdare. 


Nu e mult, şi Luna o să se coboare 

şi-o să mi-te schimbe : cântec cu minune 
pentru mâini serafe care să te sune, 
scuturând argintul sub un geam de ghiata. 

TRANDAFIRUL 


Spune-mi, înc'odată, raza mea drumeata, 
o să vină vraja Lunii 'ntr'adevăr? 


INTAIA RAZA 
arătând. spre cerul instelat 


Uita-te pe boltă : numai flori de mar, 
numai flori de piersic, numai muguri noi 
și trifoi cu patru poleite foi. 

Ingerii le urcă, sus, peste grădini 

si le pun în glastre, pâlpâind lumini. 

Ia priveste colo: uite, musetel, 

uite, margarite, margaritarel, 

uite, lămâiţe care se desfac 

şi-un luceafăr roșu, altădată mac. 

Apoi, or'ce înger falfaind, bălai, 

poartă o cămașă cusută în rai 

din petale albe si din aripi clare, 

aurii, de flutur, prinsa’n cingatoare. 

Si mai au serafii trambite de soare, 

ca toti canta, seara, cand se’ntorc pe drum, 
dintr’un crin cu goarna plină de parfum. 


TRANDAFIRUL 
tufănicii 
Ştii ? mi-aleg, de-acuma, loc pe bolta ’nalta, 
când, suit de înger, voi fi stea învoaltă. 
Vezi ? Sub Carul-Mare tremură o stea, 
seamănă cu tine, — lângă ea m’as vrea... 


CHIPAROASA 


Poate voi fi steaua care-or s’o aprindă 
îngerii, la geamuri, iarna, când colindă, 

TUFANICA 


Clopotel de luna voi suna mereu... 


DALIA 
Voi fi camasuta ingerului meu. 
Pe nesimţite, neagră, noaptea a mistuit grădina. 
Razele de lună s'au închis ca Licuricii şi s'au 


întors in tăceri selenare, Frig. Bruma va cădea 
chiar în noaptea asta. 


TRANDAFIRUL 


Voi fi... Spune-mi, razo, spune-mi ca să știu, 
stea de nu-mi vreau trupul, goarnă pot să fiu ? 
deodată, bagă de seamă că razele au pierit: 
A, dar unde-i raza? Unde-s toate trei? 
Când fugira ? Doamne, ce tăceri de stei ! 
DALIA 


cu scâncet mic si alb: 


Pentruce sburară ? Mi-este teamă... Plang... 


TUFANICA 


Si ce frig, deodată... Stelele se frang, 
tot argintul Lunii inegreste ’n noapte, 
sa surpat lumina drumului-de-lapte, 
misuna, în besnă, lilieci de sgură, 
Luna se distrama, stelele căzură. 

TRANDAFIRUL 


Ca un fir de flacari, prin tulpina ’ntins, 
gerul ma despica, rosu si aprins. 
Nu mai vad nimica, nu mai pot sa strig, 


parea intru’n piatra si ma’nchid in frig. 


CHIPAROASA 


Stele-logostele ce clipeati pe cer, 
ne-ati uitat in besna, risipite’n ger, 


si ne-ati stins lumina si-ati fugit cu frica. 


Dati-ne şi noua o lumânărică 
să ne ţină veghea pana’n dimineaţă, 
Luminita mica, alba ca o viata... 


TRANDAFIRUL 
Nu mai văd, din vara, nici un licurici 
să ne-aprindă, noaptea, candela, aici... 
Besna ne striveste si e frig... e vant... 
„Cine tine soarta floarei pe pământ ? 
DALIA 
Cade-argint pe mine, rece, si mă doare. 


URMUZUL 
încet : 


E argintul brumei... 
TUFANICA 


strigăt mic; 


Moare ! 

TOATE FLORILE 
inspdimantate $ 
Cine moare ? 
MACESUL 
Cine strigă moarte ? 


TUFĂNICA 


Dalia... sa frânt. 


MACESUL 
Cum, atat de iute? 
URMUZUL 


ca pentru sine: 


Ca o floare ’n vant. 


TRANDAFIRUL 
cu desnddejde : 


Cine tine soarta floarei pe pământ ? 
TUFĂNICA 


N’a venit se poate, Luna? N'o îmbracă ? 
Nu coboară îngeri spelbi de promoroacă ? 


URMUZUL 


Basmul alb al Lunii s'a schimbat în brumă. 
Peste moartea floarei, Luna nici în glumă 
nu-şi întinde giulgiul sticlei visatoare.., 

amar ; 


Ce să-i pese Lunii c'a murit o floare? 


TUFANICA 


Nu se poate, Doamne, nimenea nu crede. 
Luna nu ne minte. Sus, nu se mai vede 
că din cerul negru a plecat, măiastră, 

ca un crin cu ăripi, spre grădina noastră, 
şi spre noi plutește, albe surioare... 


visătoare : 


Altădată, Luna fu și ea o floare.. 

Se întoarce-acasă, lunecând pe trepte 

de clestar, si spune florilor s’astepte. 

Simt, pe vant, în preajmă, duhul ei cum trece. 
încet : 


Numai duhul Lunii e atât de rece. 


TRANDAFIRUL 


Luna ne aduce recea ei urzeală, 

- fire vii ca gerul, fire de beteala, 
si le simt pe lujer cum imi tes podoabă : 
o cămașă sfântă, s'o îmbrac degrabă 
pentru drumul care pleacă din grădină. 
Drumul meu cu îngeri şi cu Lună plină! 
Tremur... de ce tremur ? Nu știu, surioara, 
cum cămașa Lunii poate să te doară... 


URMUZUL 
E găteala morții... 


UN FIR DE BUSUIOC 
$i beteala ei, 

TRANDAFIRUL 


Ce stranie sete! Si sa n’ai sa bei 

nici-un strop de rouă... Știu ca, tupilata, 
e-o cismea, prin preajmă. Insă niciodată 
n’a venit sa’mparta limpedea-i comoară 
frunzei însetate când tânjea să moară. 
Apa cântă, cântă... floarea se usucă. 


BUSUIOCUL 


Unde-i crinul verii, sprinten să se ducă 
— legănat din lujer — la isvorul sui 

şi s’aduca apă în găleata lui? 

Unde-i crinul verii ? Şi nici rouă nu e. 


TRANDAFIRUL 


Până la corolă luna mă încue, 
cum se’nchid gândacii de mătase vie 
în cosciuge albe, mici, de păpădie. 


BUSUIOCUL 


Geme... Cine geme? geme publica 4 T 
Plânge chiparoasa ? 


TRANDAFIRUL 


Nu, nu e nimica. 
Este numai clipa, clipa mea înaltă, 
când ciopleste’n lujer recea Lunii dalta 
sa ne toarne trupul întrun juvaer, 
juvaer de aur zornăit în cer. 
Uite: mi se’nchee trupul în lumină. 
Zăngănind, se’nalta, rupt din rădăcină, 
si încep să cânte florile poenii.. 

TUFANICA 


înspăimâmtată, urmuzului : 

Il auzi ce spune? 

URMUZUL 

Bruma-i dă vedenii. 
TRANDAFIRUL 

i agonizând : 
Ingere, da-mi mâna, ia-mă din pământ, 
sbor cu tine. 


TUFANICA 
uimită, : 
Sboara ? 
CHIPAROASA 
A sburat ? 
URMUZUL 
amar : 


S’a frant. 


A cazut din lujer si-a fest smuls in vant. 


BUSUIOCUL 
Cine tine soarta floarei pe pământ ? 
MACESUL 
Na fost vântul care l-a cules cu el 
si l-a dus, departe, ca pe-un funigel. 


Trandafirul nostru a ajuns și sună 
sus, la căpătâiul drumului cu Lună. 

tufănicii : 
Tu n’astepti, lumino, să-l ajungi curând ? 
Câte nopţi, de-a rândul, mam rămas visând 
si-aratandu-i cerul, unui crin i-am spus: 
„Uite câte boabe de maces sunt sus...“ 
Sintr’un strop de rouă pâlpâia si’n zori, 
tristă, oglinjoara cerului cu flori. 


TUFANICA 
Cine-a dat un țipăt? Cine? 


BUSUIOCUL 


Vezi, domoala, 
a cazut pe mine numai o petala. 
E de chiparoasă. Unde-s celelalte ? 
Unde li-i stăpâna ? 


MACESUL 


Stelele inalte, 
dupe-un nor ferite de privirea noastra, 
le-asteptau, firește, să le pue’n glastră. 


TUFANICA 
scâncind. : 
Unde-i chiparoasa ? Trandafirul, unde-i ? 
Nu mai văd nimica. Mi-este frig. 


MACESUL 


urmuzului : 


Răspunde-i 
cau plecat pe limpezi punți de curcubeu 
în radvan de fildeş... Am să plec si eu. 

Luna ma asteapta. Biata tufanica, 

nu simti inca mana care te ridica ? 

N'ai noroc să ştii că nu a fost minciună 
visul tău de-atâtea seri visate ’n Lună. 
Te plang, tufanico... Plec... 


TOUFANICA 
in desnădejde : 


Pleacă şi el! 


MACESUL 
aiurdand : 


Am să-ţi ies "nainte: clopot sau inel... 


TUFANICA 


Ce viespar isi lasă roiul să ma soarba ?... 
Vino să mă sprijini, firicel de iarbă, — 
unde esti troiță mica de trifoi, 

cruce, cruce verde pusă pentru noi? 

Te-ai pierdut pe care drum, la ce răscruce ? 


> 


Să mă ’nchin la tine, cine ma va duce? 
după câteva clipe de tăcere : 

A plecat măceşul... Dalia en stele... 

Când începe clipa inaltarii mele ? 

Oh, şi gerul curge prin grădina noastră 

ca o apă neagră. Aripă măiastră, 

aripă de înger, pentru ce nu vii? 

Falfae-ti, deasupra, fulgii argintii, 

flutura-ti lumina, vino, că ma doare 

trupul trist, de-atata lungă așteptare ! 


URMUZUL 


către busuioc: 


E argintul morţii, fir de busuioc. 

TUFANICA 


Ci straluci odata, aripa de foc, 

da-mi si mie ăripi. Frigul mă usucă... 
Dor aprins de ducă, dor înalt de ducă, 
trimete-mi din stele faeton de jar, 
Carul-Mic cu oiste grea de chilimbar. 
Dă-mi-l să ma poarte, sus, peste grădini, 
până la răsura stelelor cu spini. 


URMUZUL 


busuiocului : 


Moartea-i argintează fiece cuvânt. 


BUSUIOCUL 


Cine ţine soarta floarei pe pământ ? 


CEL DIN URMĂ GREIER AL GRĂDINII 


ascuns în iarbă, după jun trifoi, cu mild: 


Lasa-ti fruntea alba care vrea odină, 
floare obosită, floare fără vină, 
s’nclinandu-ti capul, floarea mea duruta, 
pleacă-ţi-l pe-o frunza, ca pe-o alauta. 


TUFANICA 


transfiguratd : 


O vioara mica a’nceput sa sune 

și sa cante’n frunza cu ascunse strune, 

şi, din frunză, cântul, ca un ciob de stea, 
lunecă ’n tulpina care lancezea, 

şi sunt numai sunet, numai muzici sfinte, 
că de-atâta cântec nu-mi aduc aminte 
dac’am fost o floare şi-a venit descântec 

şi din tufanica m’a vrajit în cântec, — 

sau de-am fost un cântec, rătăcit pe drum, 
sin grădina voastră am ajuns acum 

şi-am legat tulpină si m'am spart în floare, 
să rămân grădinii rază cântătoare, 


BUSUIOCUL 
Cântă ? 


URMUZUL 


Da. Ea cântă cântecul cel mare. 
Cântecul acesta, fiecare floare 
îl aude ’n lujer şi-l îngână ’n ea. 
Cântecul de aur... cântecul de stea... 
Cântecul de nuntă... 


Suer de vânt. Morți albe de flori. 


BUSUIOCUL 
murind şi el: 
Cantul mortii mele... 
Zornae, prin aer, trecere de stele, 
falfae luceferi moi ca lilieci, — 
ah, ce stele ude, ce luceferi reci !... 


URMUZUL 


_ Falfait de ghiata, vant falfaetor, 
pune-argintarie peste moartea lor, 
toată vistieria brumei o coboară, — 
moartea fie cântec, trecerea-i: vioară. 


Tăcere lungă, de brumă. Totul pare sfârşit. 
Intrun târziu, se aude tiaras : 


URMUZUL 
Tace glas de dalii, gând de tufănică. 


Nici-o vorbă mică nu se mai ridică 
să se-aprindă ’n aer ca un licurici. 


www.dacoromanica.ro 





51 - 


RADU GYR 





Nu mai tămâiază nimeni, sub aglici. 

Unde este crinul sa-si inalte ’n seara 

gatul alb, de alba lebada de ceara 

şi sa’ntrebe : „moarte, pentru ce ne minţi ? 

Unde este basmul Lunii cu arginti, 

cu plutiri de îngeri leneşi de zăpadă ?“ 

Cine să-l asculte, cine să-l mai creadă ? 

C’au murit pe-acelas vis fără noroc 

— pai uscat de iarbă, fir de busuioc — 

vis, ce toată viata le-a cântat la fel 

— gură de muscata, ochiu de musetel — 

basm, dormit în cupe, trândăvit pe foi 

— frunză, frunză neagră, foae de trifoi — 

Pe minciuna vieţii, moartea alta puse 

— flori de păpădie, candele apuse — 

si din tot ce-i viata, numai visul ninge, 

— frunză, frunză tristă, lujer de funinge... 
: Tăcere. 

Nu ești încă frântă, biata mea tulpină ? 

Tot aştepţi să vină moartea de lumina, 

să-ţi pună pe tâmple stinsele-i rubine ? 

O aștepți din vară, — moartea nu mai vine. 

Săniile morţii pe talpeti usori 

s'au oprit, adesea, lângă alte flori, . 

dar pe lângă tine, grave, lunecară, 

fără să usuce frunza ta amară. 


Pleoape de dimineață se deschid lenevos. 


După noaptea morţii, viaţa dimineţii... 
TUFANICA 


trezindu-se din amorţeală : 
Ce clestar se vede? Au ajuns drumetii 
în dumbrava stelei ? Unde suntem, unde ? 
Cântec drag de Lună, vino şi-mi răspunde... 
Pentru ce tăcere ? 

URMUZUL 
uimit, văzând ca tufănica wa murit : 
Tufanica mea? 
N’a murit as’noapte ? 
TUFANICA 


desmeticindu-se : 


N’am ajuns in stea? 
Mos Urmuz, tu ? 
URMUZUL 

Biata, trista tufanica, 
am ramas noi, singuri, in gradina mica. 
Florile-s corabii fara de vintrele, 
navigand pe basme, se scufunda ’n ele. 
Vezi? caleasca Lunii nu te-a dus in stele, 
nici pe curcubeul cu dumbravi suave. 
Nu esti in luceafăr, ci "ntre flori bolnave. 
Nu te afli ’n Lună, ci ’ntre flori ucise 
de atâta cântec, de năluci, de vise... 


TUFANICA 


privind in jur, cu desnddejde: 
Surioare albe, ati plecat din tina ? 
URMUZUL 
Vezi-le : cenuse. Plânge-le: rugină. 
TUFANICA 


Unde-i busuiocul ? 

URMUZUL 


Brumarit, s’a frant: 
mica sperietoare sdrentuita ’n vant. 


TUFANICA 
Si dalia... macesul... si frumzele’n risipa ? 
cu sfdsietoare tristete: 


Petala îmi atârnă taras ca o aripă 

si nu mai par o floare, ci pasăre de ceară, 

un pui de rândunică rămas în cuib să moară, 
beteag, uitat, cu sborul însângerat de-o ghiară... 


URMUZUL 


Plăpânde flori: caice subţiri si tremurate, 
talazurile Lunii le-au sfărâmat pe toate. 


TUFĂNICA 
abătută : 


Si le-am crezut plecate... Și le-am crezut în Lună, 
şi m'am crezut luceafăr... : 


URMUZUL 


Pe drumuri de minciună 
s'au dus, râzând, trei raze. Cu ce va amăgiți ? 
Cu stele neajunse si îngeri neveniti, 


TUFANICA 


Inveninate raze care-otraviti pământul, 
ingenunchiam, aseară, să va sărut cuvântul 

şi când roteati in horă senină de emai 

plângeam de bucuria de-a fi un strop de rai. 

Ce scump noroc din lume, din Lună sau din Soare, 
ar fi putut să ’ntreaca norocul meu de floare ?... 

după o tăcere amară: 


De-acuma, dimineaţa, ’n razoarele ca sgura, 
n’oi iscodi pe nimeni cum a dormit răsura, 

sau ce-a visat craita în basmele grădinii, 

nici ce-au vorbit, aseară, pe cărărue, crinii. 
Când a murit grădina, la ce bun astă-vară 
zorelele luminii din trambite cântară ? 

De ce, soptind în taină, toţi caltunasii sprinteni 
se sfatuiau să ’ncalte condurii lor cu pinteni 

şi 'ncălecând pe fluturi să pribegeasca ’n Lună ? 
De ce atâtea dalii, când totul e minciună ? 

De ce-a mai strâns garoafa săruturi şi parfum, 
de ce ţâşni craita ca o minune ’n drum, 

când n’au putut in stele să plece, din razor, 

şi când se fac cenuse, lângă povestea lor ?. 


plânge cu lacrimi mari de ploae : 


Măceșşule, fir tainic de busuioc, vă chem ! 
Aş vrea să se aprindă din mine un blestem, 
să ardă cu miresme de laur otrăvite 

şi să răsbune moartea craitelor mintite ! 


URMUZUL 


Blestemul tufănicii ? Auzi tu, surioara, 

o floare să blesteme! Ea ştie doar să moară... 
Să ne gătim de moarte, cum ne gatim de roua. 
Să fie micul lujer lumină franta’n două, 

un soare stins potirul si frunza strop de cer... 
De bună seamă, astăzi vom adormi în ger, 
dar vom muri, cu moartea stiuta fără frică, 

cu taina ei pătrunsă de-un gând de tufănică, 
senini că, smulsi din basme, lăsăm un vis de-oparte 
şi adevărul vieţii îl învăţăm prin moarte. 

Sin alt Florar, alti iriși si alte sanziene 

vor aștepta să cada luceferi prin peene 

si florile sa sboare pe-o aripa de raza... 

Să-i plangem, tufanico, de mila ca visează! 
Ci noi, in fata mortii de ger si uscaciune, 
ne-om stinge luminita, cu-atata ’ntelepciune, 
cum n'a ştiut să moară o floare pan’acuma. 


i 


TUFANICA 
Si cum va fi sfârşitul? 
URMUZUL 
simplu : 


Sfârşitul nostru? Bruma, 
Nu moarte cu vedenii si sboruri in calesti. 
Crinu-a murit cu stele, macesul cu povesti, — 
noi vom muri de moartea de promoroaca-a noastra. 


TUFANICA 


în extaz : 


O, moartea cu luceferi, minciuna ei măiastră 
cu năluciri albastre si taine verzi de sbor ! 


şi apoi, cu mâhnire profundă : 
Ce tristă-i moartea noastră pe lângă moartea lor. 
URMUZUL 
uimit : 
Şi moartea-adevărată cu flori de promoroacă ? 
TUFANICA 
Ce stearpă-i moartea asta si cât e de săracă! 
Ci alte morţi sunt numai viori si chilimbaruri 


şi fâltâiri de îngeri... Când alte morţi sunt daruri, 
noi, nu avem nimica din moartea de argint... 

Daca te stingi in vise, ce-ti pasa daca mint? 
De ce sa-i dibui vietii un adevar amar 

când o minciună poate s'o'mbrace în pieptar 
de stele si s'o culce în leagăn de safir? 

A scânteiat o rază pe margini de potir, 

nu te gândi că minte, ascult-o, zâmbitoare. 
Un licurici se-aprinde, nu te gândi că moare 
şi bucura-ti privirea la palidu-i fânar... 

Si de gândești la moarte, gândeşte-o ca un dar. 
Flori albe, legănate de îngeri în grădină . 

şi adormite’n aur și moarte în lumina, 

tu, dalie mintita, tu, fir de musetel, 
moartea vi-a fost logodna si vraje si inel. 


URMUZUL 


Binecuvanti năluca şi cântecele Lunii? 

Dar a murit si raza pe-o groapă de petunii... 
A fost un colt de cântec ca o grădină'ngustă. 
In fiecare floare dormea câte-o lăcustă, 

pe fiecare frunză visa un pui de stea 

si’n or'ce seară moartea la şezători venea 
întrun crâmpei de tara, de vorbă cu scaetii, 
pe când domnea craita—domnita dimineţii. 
Şi-a fost apoi... 


TUFANICA 


Sfioasa, pe basm ingenunchez... 
Ştiam, aseară, încă sa plang și să visez, 
să plâng pentru norocul că razele ne mint, 
să cred că vraja vieţii e moartea de argint. 
Ce-a mai rămas din viata mea mica si rasleata, 
când moartea era totul: podoabă, cântec, viaţă ? 


Grădina asta, Doamne, trăi, aici, cuminte, 
doar ca s'asculte, seara, cântece cu morminte. 

Laielele-mirese, muscatele ca focul, 
verbinele ca zarea, blagosloveau norocul 

că le-a crescut pe-o gură de rai şi primăvară 
si că le-a dat o geana de viata, ca să moară. 


Sin fiecare noapte, rochita-randunicii, 
zorelele, răsura, trifoiul si aglicii 

băteau mătănii albe si se rugau plângând, 
să treacă viaţa asta cu fluturi, mai curând, 
şi să pogoare moartea, cu sboruri poleite, 
să ia de subsuoară potirele vrăjite... 

Asa visa laleaua, asa gândea narcisul. 

Ah, florile grădinii care-au trăit cu visul 
că Luna le trimite landoul ei hoinar !... 


URMUZUL 

Cum, tufănico ? Moartea lor ţi-a părut un dar? 
TUFĂNICA 

Un dar, pe care Luna îl dăruise vieţii. 

Ce trist ar plânge viaţa, prin crinii dimineţii, 


de nu ar fi să cadă un ciob de cântec, jos, 
şi-un strop de cer să minta atâta de frumos !... 


URMUZUL 
Tu, lacrimă cu frunze, gândeai, mai adineauri, 


să mi te-aprinzi otravă şi duhnet greu de lauri 
și blestem pentru raza cu cântece de stea... 


TUFĂNICA 


plecându-și corola : 


Ii cer iertare Razei şi'ngenunchez spre ea. 

in rugăciune : 
Raza mica, raza mica, 
viers suav ce se ridica 
pentru-un pai si o furnica, 
pentru-un harb de tufanica, 
pentru-un spin şi o urzica, 
rază mică, rază mică, — 
fir mirat de luminita 
rătăcit prin romanita 
ca un pui de gargarita 
cu vestmânt de borangic, 
raza mica, soare mic! 


Floarea cat un degetar 

te-a băut mărgăritar... 

Şi mi-ai dat: cercel subţire 

şi inel bogat de mire 

si crampei de vis cu stea, 
furișând pe geana mea 
basmul tău cât o mărgea, — 
toată viata mea să cânte 

ca un clopot de lalea... 


Iartă plânsul meu, minune. 

Lângă tine am căzut, 

albă cum e un sărut, 

lină ca o rugăciune.. 
URMUZUL 


Te-a amăgit o rază si tu îi ceri iertare ? 


TUFANICA 


Minciuna ei: beteală, alint si sarutare! 
De-ar mai aprinde Luna nalucile ei sfinte ! 
de-as mai putea, odata, sa o ascult cum minte ! 

UN FIR DE IARBA 

cu glas usor de tângă melodică : 
Ce-ar fi viata noastră, pe lumesti ţinuturi, 
fără sbor de stele si lumini de fluturi, 
fără clipa miçă de topaz, pe care 
licuricii serii o aprind pe-o floare, 
fără de azurul pogorît să stea, 
să ne unga fruntea cu un strop de stea?... 


Si tufănica plânge. Plânge cu lacrimi de ploae. 
Plânge şi gene lungi de petale cad pe răzor. 


URMUZUL 
$ induiosat : 
Plângi ? Si lângă tine să nu pot să vin... 
TUFANICA 


Ah, sa stii, pai negru, frunza de venin, 
Cai să mori sub triste foi de căldărușe 
şi ca toată moartea nu-i decât cenuse!... 


URMUZUL 
cu milă : 
Tufănică albă... 
TUFĂNICA 


Să-mi mai minta lesul 
cine să mai poată ?... Norocos măceşul ! 
Câtă fericire, fir de funigel, 
să asculti un cântec şi să crezi in el... 


De-ar veni, desculta, iar o rază noua 
să te mintă încă, lujer frânt în două, 

cu urcări de îngeri intr’o stea pitică, — 
de-ai mai crede'n îngeri, biată tufanica. 


după o pauză : 


Susură, în ploae, frunza de harbuz, 

degeră gândacii... Mestere Urmuz, 

cântă-mi o poveste, culca-ma’n cuvinte 

moi ca raza Lunii, — vino de mă minte 

ca un sbor de flutur, ca un licurici, 
dar nu-mi spunen cântec cam să mor aici, 
ci zâmbind în basmul tău cât o alună 
leagănă-mă'n Lună, sună-mă în Lună, 

fă din floarea moartă un hulub uşor 

gungurind pe creanga Lunii de ivor. 


URMUZUL 


Eu nu am ca greierii grădinii 

titera sau alăută lina. 

Harfe nu resfir ca luna plină, 

nu ’ntind trambite de fildeș cum au crinii. 


Flaute nu duc la subsuoară 

ca lalelele când pleacă pe potici, 

dar în cântecul meu simplu se coboară 

o corabie ce poartă tufănici... 
TUFANICA 


isi pleacă floarea spre urmuz, ca să audă 
mai bine 


URMUZUL 


Sterge-ti lacrima si mai aproape vino, 
svanta-ti geana si ascultă-mi-l, lumino... 

Când amurgurile-si limpezese obrazul 
cu lumină, 

aplecându-l, rece ca topazul, 

pe grădină, 


şi când florile se roagă pe alee, 
gânditoare, 

și-i cer Domnului aripi de curcubee 
ca să sboare, — 


Toamna le trimite în livadă 
şi'n tăcere 

o corabie cu totul de zăpadă 
şi de miere. 

O corabie de vis si stalactita, 
navă clară, 

ca o coapsă leneș arcuită 

de vioară. 


O corabie plutind pe violete, 
triste unde, 

spintecând, cu prora ei, rotunde, 
verzi comete. 


Pânzele-i de fum în vânturi sună 
şi se lasă 

ca o pasăre de aur somnoroasă, 
ca o lună. 


Limpede, pogoară lin pe strune 
moi de rază... 

Lângă florile rămase ’n rugăciune 
ancorează. 

Greu polen pe puntea ei incarca 
si parfumuri... 

Florile brumate de pe drumuri 
urea’n arcă. 


Tufanicile dau busna sus la prora 
sub vintrele, 

si craitele cu ochi de aurora 

vin si ele. 


Totu-i gata de plutire, ca senina 
nava lina 

a cules sub panzele-i lumina 
din gradina... 


E corabia cu vieti de tufanica 
si petunii. 

Sufla si o umflă şi-o ridică 
vântul Lunii. è 


Prora de oglinda zari strabate 

şi se pierde 

ca o flacără subţire întrun cer de 
mari agate. 


Pleacă tufănicile. Spre care 
vrăji deschise ? 

Arca rece o nălucă pare, 
sau un vis e. 


Unde pleacă? Cine-a stins inele 
pe catarte ? 

Poate sue numai către moarte, 
poate’n stele. 

Poate spre un tarm de foc, suava, 
o să meargă, 

ori furtuna Lunii o să spargă 
trista navă. 


Tufanicile mirate n’or să ştie 

unde pleaca; 

drumul lor e numai vis de stravezie 
promoroaca. 


Strania corabie de ghiata 

in basm piere, 

ca o lacrima murind, ca o parere, 
ca o viaţă... 


TUFANICA 


isbucneste in plâns. 


URMUZUL 
Fir de tufanica, nu-ţi placu de loc ? 
TUFANICA 
desnădăjduită : 
Nu mai cred. în cântec, fir de nenoroc, 
fir plăpând de lujer, fir de brumă grea... 
URMUZUL 
intristat : 


Nu mai poate crede tufanica mea! 

TUFANICA 


Prea au fost frumoase cântecele Lunii 
ca să cred intr’altul... 


URMUZUL 


Au plecat lăstunii 


sus, de-asupra noastră, sus, de-asupra vieţii. 
In curând începe svonul dimineţii 

şi cuvântul nostru, prin ciulinii mari, 

se va pierde’n zumzet galben de bondari, 
pana’n seara asta... 


TUFANICA 


Seara mortii mele. 
Moarte fara cântec, cântec fara stele. 


Trec ultimele lăcuste si hohotesc prin iarbă. 


O LACUSTA 


râzând : 


Ce-ar fi viata noastră, pe lumești ţinuturi, 
fără sbor de stele şi lumini de fluturi, 
fără clipa mică de topaz, pe care 

licuricii serii o aprind pe-o floare... 


O ALTA LĂCUSTĂ 
către o a treia: 


Ha, ha, ha, ce cântec! Tu cunoști această 
scornitură tristă ? 

A TREIA LACUSTA 
cu dispreţ : 
Tufanica proastă! 
Știu, am auzit-o, azi, dela furnici. 
Auzi : să plângi viaţa fără licurici 
şi să crezi în fluturi, — nişte haimanale! 


-INTAIA LACUSTA 


Las’ca si craita... 


CEALALTA LACUSTA 
cu $i mai mult dispreţ: 
Flori sentimentale ! 
Dispar. 
TUFANICA . 

Vine dimineaţa cu spini lungi de ghiaţă, 
boabe reci de apă ciocăne pe viaţă. 
Lujer stins, te clatini, te’ncovoi, te rupi, — 
nu-i nici-o albină sa mă duca’n stupi, 
nici-o stea nu cade să se sparga’n trei 
un caic să iasă din beteala ei 
pentru drumul morţii... 


urmuzului : 


Spune-mi iar că între 


îlori, diseară, vine lăcrimata luntre, 
spune-mi cum pogoară, lângă floarea soră, 
arca tremurată cu lumini la proră. 


cu mare durere : 


Vreau să cred în raze iarăș! 

URMUZUL 


Hie n’au 
vreme sa-ti mai cante. 


TUFANICA 


Cântă-mi tu! Nu vreau 
' să mă sdrentuiasca ploile!... 


URMUZUL 
trist : 
Nu vezi? 
Nu mai poti, de-acuma, in povesti sa crezi. 
Luna nu mai cântă, iar in cântul meu 
— tufanico stinsă — nu mai cred nici eu. 
A murit si raza, basmul sa închis. 
E târziu, lumino, pentru or’ce vis... 
E târziu... 
Nu plânge, te-aud maracinii... 


TUFANICA 
printre lacrimi : 


Cine cântă ’n ploae ’n marginea grădinii? 


URMUZUL 


E cismeaua care a sunat si-aseara. 
Curgi pe toate astea, apă, apă clară. 
Curgi, lumină rece, cântă, aur vesel, 
cerul tău de sticlă peste toate ţese-l. 
Sună mahmudele, canta-ti luminita, 
treci de stratul unde a murit craita, 
curgi pe lângă moartea unei tufanici, 

leagana-te’n drumul tau, printre urzici, 
si te du in lume, lina, cristalina, 
alba ca o viata cursa prin gradina. 
TUFANICA 
soptind : 
Fericita apa care pleci drumara... 
O PLANTA 
Plangi la mine’n frunza, trista surioara. 
O URZICA 
privind spre stratul florilor, cu ciudă : 
N’au murit as'noapte ? 
Ce svon se ridică ? 
UN FIR DE IARBĂ 


Ce-ar putea să fie ? plânge-o tufănică. 


O ALTĂ PLANTĂ 


aiurează și, în agonia ei, îngână cântecul 
urmuzului : 


„„„pleacă tufănicile. Spre care 
vrăji deschise ? 

Arca rece o nălucă pare, 

sau un vis e. 


Unde pleacă ? Cine-a stins inele 
pe caturte ? 

Poate sue numai către moarte, 
poate'n stele... 

Urmuzul mai încearcă să spună ceva, dar larma 
dimineţii a intrat pe poarta grădinii şi ploaia: 
s'a întețit. Vorbele mici ale florilor se sting 
în aer, se topesc, nu se mai aud. 
Urmează o zi de ploae cenușie, mohorâtă şi jilavă. 
Târziu, pe seară, după burniţă şi frig, în tăcerea 
meagră a grădinii, cel din urmă greier văratec 
rătăceşte, nducit şi sgribulit, printre mormintele 
meştiute ale florilor de altădată. După o lungă 
căutare, se oprește şi, istovit, oftează. 


GREIERUL 


Luna, bruma, visul, — cine-a nins? 
Lampioanele craitelor sau stins. 
Lampa tufanicii nu mai arde. 
Numai vântul biciue cu joarde... 


se uită în jur: 


Unde au plecat ? Spre ce năluci ? 
Frunză moartă, unde mi te duci? 


Cine povestea'n singurătate 

de-o corabie cu tufănici brumate ? 
S’o fi dus, întradevăr, în stele, 
fâlfâind albastrele-i vintrele ? 

Sau vo fi ciocnit cu vrun bondar ? 
Ori s'a sfărâmat de-un nenufar 
scufundandu-si în adânc de ploae 
prora ei subțire de văpae ?... 


Tăcere. Apoi: 


Am rămas eu singur pe pământ. 
Cui să duc luceferi ? Cui să cant? 

Nu mi-se deschide nici-o use. 

Par o frunza stinsa, de cenuse. 
Mi-este frig si nu am niciun rost . 

si tot caut, in zadar, un adapost, 

la vr'un crin cu geamul luminat 

să m'apropii de fereastră si să bat... 


Si grădina rămâne sdrentuitd, în vânătă si rece 
dezolare. 

DE ACELAS: 


Linisti de Schiturj (poeme) „Scrisul Românesc“ Cra- 
iova, 1924 — epuizat. 


Plânge Strambd-Lemne (balade) Ed. „Flamura“, Cra- 
iova, 1927 — epuizat. 


Cerbul de lumină (poeme) Ed. „Casa Şcoalelor“ Buc. 
1928 — Premiul Adamachi al Academiei Ro- 
mâne. Epuizat. 


Tolstoi-Invierea (esseu) Ed. „Institutul de literatura‘ 
Buc. 1928. 


Stele pentru ledgăn (poeme) 1936 —epuizat. 


Eposul popular iugoslav (în colaborare cu Anton Ba- 
lota) 1936 — epuizat. 


Cdciulita Rosie (în colaborare cu N. Milcu) Ed. ,,Car- 
tea Românească“ 1937. 


Cununi uscate (poeme) Ed. „Cartea Românească; 
1938. Premiul de poezie „Socec“ al Soc. Scrii- 
torilor Români, pe 1939, 

